Bremsetjern

Bremsetjern er et tjern i Bremsåsen naturreservat i Mjøndalskogen, som ble oppdemmet av Skoger kommune. Det ble frem til 1990-tallet brukt som drikkevannskilde for bydelen Konnerud i Drammen, deretter ble det krisevannkilden for bydelen. Dammen er en platedam som ble anlagt for å gi en jevn og tilfredsstillende vannforsyning. Byggingen av den tolv meter høye demningen ble påbegynt i 1963 og fullført i desember 1965. Byggingen kostet 4 millioner kroner. Bremsetjern ligger i Bremsa som er en del av Sandevassdraget. Oppstrøms Bremsa ligger de gamle reguleringsanleggene til Mjøndalen cellulose, Nebergdammene og Grytjern dammene som er eid av Drammen kommune. Dammen reguleres av Glitrevannverket. Referanser